Les famílies i el centre educatiu teniu un mateix objectiu: l'èxit educatiu dels vostres fills i filles i és per això que es necessita una col·laboració mútua.
El centre ha de garantir, com a mínim, una entrevista individual a l'inici de l'escolaritat, una altra al llarg de cada curs i una reunió col·lectiva a l'inici de cadascun dels cursos.
A més, com a mínim a cada trimestre rebreu un informe escrit pel tutor o tutora; a l'informe hi haurà els resultats o puntuacions de cada àrea i els comentaris i observacions sobre el seguiment educatiu dels vostres fills.
Tant el centre com les famílies podeu demanar una entrevista en qualsevol moment del curs, segons les necessitats o les circumstàncies del vostre fill o filla.
La col·laboració i l'actitud positiva entre les famílies i el tutor o tutora del centre educatiu amb una bona comunicació, basada en la confiança i el reconeixement mutu, afavoreix i facilita la detecció de necessitats i l'èxit de les actuacions que es duguin a terme per ajudar els vostres fills.
Les mares, els pares i els tutors legals teniu el dret de participar en el funcionament del centre per mitjà del consell escolar o d'altres mecanismes que els centres proposin.
En aquest sentit els centres educatius han de facilitar la participació de les famílies.
Una de les maneres de participar en la vida del centre educatiu és mitjançant l'associacionisme.
Les mares i els pares dels alumnes matriculats en un centre podeu formar associacions de mares i pares d'alumnes (AMPA).
Les associacions de mares i pares d'alumnes (AMPA) són associacions sense afany de lucre reconegudes legalment i que agrupen, voluntàriament, pares i mares del centre educatiu, que tenen unes normes de funcionament i estatuts propis regulats per la llei.
La seva finalitat principal és facilitar la participació de les mares i pares en les activitats del centre, contribuir a la millora de la qualitat del sistema i al govern dels centres i facilitar la prestació de serveis fora de l'horari lectiu.
L'AMPA té com a funció bàsica treballar, conjuntament amb el centre educatiu, en l'educació dels vostres fills, tot fomentant la comunicació i la participació dels pares i mares.
Així mateix, en general, l'AMPA és corresponsable de les activitats educatives del centre, planifica i gestiona les activitats extraescolars, l'acollida matinal d'infants, el menjador, la formació de pares i mares, etc.
Les associacions de mares i pares designen un representant de l'AMPA en el consell escolar del centre educatiu.
Els centres educatius han de potenciar la creació d'associacions de mares i pares i facilitar la relació i el treball conjunt.
Els òrgans de direcció de les AMPA són:
En un model participatiu, família i escola, se senten part d'un mateix projecte i comparteixen objectius i significats.
En aquest marc, emergeixen les AMPA amb l'objectiu de donar suport a pares i mares i contribuir conjuntament amb el professorat en l'èxit educatiu.
Són funcions de les AMPA, entre d'altres, promoure la participació de les famílies a la comunitat educativa, potenciar la seva implicació en el funcionament del centre i crear espais de reflexió sobre el funcionament quotidià de l'escola i sobre temes educatius d'abast més general.
En aquests enllaços trobareu les orientacions per constituir una AMPA.
Les associacions de pares i mares s'organitzen en federacions.
d'autonomia dels centres educatius (DOGC núm. 5686, de 5.8.2010)
pel qual es regulen les associacions de pares d'alumnes (DOGC núm. 854, de 19.6.1987)
Molts centres compten amb la figura de les mares i pares delegats de classe, que s'encarreguen de fer d'enllaç entre les famílies del grup i el tutor o tutora, l'escola i l'AMPA, i afavoreixen l'acció tutorial i també la creació de vincles, tant entre les famílies com entre les famílies i l'escola.
De la mateixa manera que els vostres fills poden escollir els delegats perquè els representin en els òrgans de participació del centre, les famílies també podeu escollir els pares i mares delegats de la classe dels fills.
Les mares i pares delegats s'ofereixen voluntàriament cada inici de curs.
Durant el curs escolar, són els encarregats de representar el col·lectiu de famílies del grup classe: en recullen les necessitats, interessos i expectatives, i n'afavoreixen la implicació per a la millora de la convivència, l'acompanyament escolar i l'acció tutorial.
És recomanable que aquest càrrec sigui rotatori entre les famílies del grup durant l'escolarització dels fills per donar la possibilitat que el màxim de famílies gaudeixin d'aquesta experiència.
Les funcions més destacades acostumen a ser les següents:
Col·labor ació amb el tutor o tutora
Aquest càrrec representatiu de vegades dona lloc a males interpretacions, pel que fa a les funcions.
Així, és important aclarir que, als pares i mares delegats de classe, no els correspon:
La figura dels pares i les mares delegats de classe no està regulada normativament, tot i que hi ha nombroses pràctiques que poden servir de referent: